REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/495-14

28. decembar 2014. godine

B e o g r a d

Z A P I S N I K

69. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. DECEMBRA 2014. GODINE

Sednica je počela u 9,20 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Veroljub Arsić, Dragan Nikolić, Biljana Pantić Pilja, Svetislav Vukmirica, Petar Petrović, Žarko Obradović, Neđo Jovanović i Tanja Tomašević Damnjanović.

Sednici nisu prisustvovali: Katarina Rakić, Mirko Čikiriz, Vesna Martinović, Balint Pastor, Vesna Besarović i prof. dr Janko Veselinović, kao ni njihovi zamenici.

Na predlog predsednika Odbora, jednoglasno (sa 10 glasova ZA) je usvojen sledeći

D n e v n i r e d :

1. Razmatranje amandmana na Predlog zakona o energetici, koji je podnela Vlada.

1. tačka dnevnog reda. Razmatranje amandmana na Predlog zakona o energetici, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o energetici, koje je podneo Odbor za privredu, regionalni razvoj, trgovinu, turizam i energetiku i smatra da su u skladu sa Ustavom i pravnim sistemom Republike Srbije amandmani:

- na član 140. koji je podneo Odbor za privredu, regionalni razvoj, trgovinu, turizam i energetiku;

- na član 265. koji je podneo Odbor za privredu, regionalni razvoj, trgovinu, turizam i energetiku.

Odbor je odluku doneo jednoglasno (sa 10 glasova ZA).

Za izvestioca Odbora na sednici Narodne skupštine određen je predsednik Odbora.

Sednica je završena u 9,30 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović